Pero a la tema.. ¿qué pasa coles bébores? Munches vegaes pue llegase a camentar que la cerveza, al nun ser una bébora dulce, tien perpoques caloríes; y que la sidre, al ser ellaborada con mazanes y non con cereales; tien más. Pos non. Tanto la sidre como la cerveza aporten alredior de 45 Kcal por ca 100 milillitors, de les que menos tienen de tol mercáu de bébores alcóliques. ¿Lo pior? los cacharros. 100 ml de les llamaes “bébores blanques” tienen ente 300 a 500 Kcal. Ello ye, el botellón ye tamién una bomba calórica, anque les mezcles se faigan con refrescos “light”. Pero entá hai más en cuantes a la sidre. Amás de ser cardiosaludable como yá lo indicara’l reconocíu mélicu nutriólogu Jesús Bernardo, tamién ye antiinflamatoria, y contien fibra soluble qu’aída al correchu furrulamientu del tránsitu estantinal... esi que dacuandu nun furrula tan “correchamente” cuando tamos fuera casa.
#000008
Casa Quelo, un llagar con muncho más que sidre
#000034